CELEX: 32015R0639
Language: el
Date: 2015-04-23 00:00:00
Title: Κανονισμός (ΕΕ) 2015/639 της Επιτροπής, της 23ης Απριλίου 2015, για την τροποποίηση του παραρτήματος III του κανονισμού (ΕΚ) αριθ. 1333/2008 του Ευρωπαϊκού Κοινοβουλίου και του Συμβουλίου όσον αφορά τη χρήση διοξειδίου του πυριτίου (E 551) σε εμβολιασμένο συμπολυμερές πολυβινυλικής αλκοόλης — πολυαιθυλενογλυκόλης (E 1209) (Κείμενο που παρουσιάζει ενδιαφέρον για τον ΕΟΧ)

24.4.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 106/16
            
         ΚΑΝΟΝΙΣΜΌΣ (ΕΕ) 2015/639 ΤΗΣ ΕΠΙΤΡΟΠΉΣ
   της 23ης Απριλίου 2015
   για την τροποποίηση του παραρτήματος III του κανονισμού (ΕΚ) αριθ. 1333/2008 του Ευρωπαϊκού Κοινοβουλίου και του Συμβουλίου όσον αφορά τη χρήση διοξειδίου του πυριτίου (E 551) σε εμβολιασμένο συμπολυμερές πολυβινυλικής αλκοόλης — πολυαιθυλενογλυκόλης (E 1209)
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1333/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, που αφορά τα πρόσθετα τροφίμων (1), και ιδίως το άρθρο 10 παράγραφος 3,
   Εκτιμώντας τα ακόλουθα:
   
               (1)
            
            
               Το παράρτημα III του κανονισμού (ΕΚ) αριθ. 1333/2008 θεσπίζει ενωσιακό κατάλογο προσθέτων τροφίμων που εγκρίνονται για χρήση σε πρόσθετα τροφίμων, ένζυμα τροφίμων, αρωματικές ύλες και θρεπτικές ουσίες και καθορίζει τους όρους χρήσης τους.
            
         
               (2)
            
            
               Ο εν λόγω κατάλογος μπορεί να επικαιροποιείται με την κοινή διαδικασία που αναφέρεται στο άρθρο 3 παράγραφος 1 του κανονισμού (ΕΚ) αριθ. 1331/2008 του Ευρωπαϊκού Κοινοβουλίου και του Συμβουλίου (2), είτε με πρωτοβουλία της Επιτροπής είτε έπειτα από σχετική αίτηση.
            
         
               (3)
            
            
               Ο κανονισμός (ΕΕ) αριθ. 685/2014 της Επιτροπής (3) επιτρέπει τη χρήση του εμβολιασμένου συμπολυμερούς πολυβινυλικής αλκοόλης — πολυαιθυλενογλυκόλης (εμβολιασμένο συμπολυμερές PVA-PEG) (E 1209) σε στερεά συμπληρώματα διατροφής.
            
         
               (4)
            
            
               Για να βελτιωθούν οι ιδιότητες ροής της σκόνης πολυμερούς, χρησιμοποιείται διοξείδιο του πυριτίου (Ε 551) στο εμβολιασμένο συμπολυμερές PVA-PEG. Η αναμενόμενη μεταφορά διοξειδίου του πυριτίου στο τελικό τρόφιμο μέσω της χρήσης εμβολιασμένου συμπολυμερούς PVA-PEG είναι 300-500 mg/kg. Στο εν λόγω επίπεδο το διοξείδιο του πυριτίου δεν έχει τεχνολογική λειτουργία στο συμπλήρωμα διατροφής.
            
         
               (5)
            
            
               Η Ευρωπαϊκή Αρχή για την Ασφάλεια των Τροφίμων αξιολόγησε την ασφάλεια του εμβολιασμένου συμπολυμερούς PVA-PEG όταν αυτό χρησιμοποιείται ως πρόσθετο τροφίμων και κατέληξε στο συμπέρασμα ότι η χρήση του ως επικάλυψη με υμένιο σε συμπληρώματα διατροφής δεν δημιουργεί ανησυχίες για την ασφάλεια όσον αφορά τις προτεινόμενες χρήσεις (4). Η αξιολόγηση ασφάλειας συμπεριέλαβε επίσης την ειδική χρήση διοξειδίου του πυριτίου σε εμβολιασμένο συμπολυμερές PVA-PEG.
            
         
               (6)
            
            
               Συνεπώς, είναι σκόπιμο να επιτραπεί η χρήση διοξειδίου του πυριτίου σε εμβολιασμένο συμπολυμερές PVA-PEG.
            
         
               (7)
            
            
               Ως εκ τούτου, το μέρος 2 του παραρτήματος III του κανονισμού (ΕΚ) αριθ. 1333/2008 θα πρέπει να τροποποιηθεί ανάλογα.
            
         
               (8)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το μέρος 2 του παραρτήματος III του κανονισμού (ΕΚ) αριθ. 1333/2008 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 23 Απριλίου 2015.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 354 της 31.12.2008, σ. 16.
   
      (2)  Κανονισμός (ΕΚ) αριθ. 1331/2008 του Ευρωπαϊκού Κοινοβουλίου και του Συμβουλίου της 16ης Δεκεμβρίου 2008 για τη θέσπιση ενιαίας διαδικασίας έγκρισης για τα πρόσθετα τροφίμων, τα ένζυμα τροφίμων και τις αρωματικές ύλες τροφίμων (ΕΕ L 354 της 31.12.2008, σ. 1).
   
      (3)  Κανονισμός (ΕΕ) αριθ. 685/2014 της Επιτροπής, της 20ής Ιουνίου 2014, για την τροποποίηση του παραρτήματος II του κανονισμού (ΕΚ) αριθ. 1333/2008 του Ευρωπαϊκού Κοινοβουλίου και του Συμβουλίου, καθώς και του παραρτήματος του κανονισμού (ΕΕ) αριθ. 231/2012 της Επιτροπής όσον αφορά τη χρήση εμβολιασμένου συμπολυμερούς πολυβινυλικής αλκοόλης — πολυαιθυλενογλυκόλης σε στερεά συμπληρώματα διατροφής (ΕΕ L 182 της 21.6.2014, σ. 23).
   
      (4)  EFSA Journal 2013· 11(8):3303.
   
      ΠΑΡΑΡΤΗΜΑ
      Στο μέρος 2 του παραρτήματος III του κανονισμού (ΕΕ) αριθ. 1333/2008 προστίθεται η ακόλουθη καταχώριση μετά την τρίτη καταχώριση για το πρόσθετο τροφίμων Ε 551:
      
         
                     «E 551
                  
                  
                     Διοξείδιο του πυριτίου
                  
                  
                     5 000  mg/kg στο παρασκεύασμα
                  
                  
                     Ε 1209 Εμβολιασμένο συμπολυμερές πολυβινυλικής αλκοόλης -πολυαιθυλενογλυκόλης»